John Keenan

John Keegan (født 19. desember 1964 i Glasgow) er en skotsk prest som for tiden er biskop av PaisleyPope appoints Fr John Keenan as Bishop of Paisley, BBC News 8. februar 2014, besøkt 9. september 2014 Hans utnevnelse ble kunngjort av pave Frans 8. februar 2014. Han er den femte biskopen av Paisley. Han var da han ble utnevnt 49 år gammel og Skottlands yngste katolske biskop. Han overtok embetet etter Philip Tartaglia som hadde blitt utnevnt til erkebiskop av Glasgow.

 Bakgrunn 
John Keenan var en av fem barn av Joseph og Philomena Keenan, og ble født i Glasgow hvor han ble døpt i St Joseph's Church, Cowcaddens. Han gikk på skolen i St Gregory's Primary School i byens Wyndford-område før han begynte på Salesian Missionary College, Shrigley Hall ved Macclesfield, Cheshire, England hvor han fikk sin videregående utdannelse. I 1984 ble han immatrikulert ved University of Glasgow hvor han studerte juss og tok en bachelor-grad i juss i 1988. Fra 1988 til 1995 gikk han på presteseminaret Scots College i Roma  og tok en lisensiat-grad i filosofived det pavelige universitetet Gregoriana i Roma.

 Virke som prest 
John Keenan ble ordinert til prest i den katolske kirke av kardinal Thomas Winning 9. juli 1995.John Keenan på catholic-hierarchy.org, besøkt 9. september 2014 Deretter ble han utnevnt til sogneprest i Christ the King i King's Park i Glasgow hvor han var fram til 2000. Fra 1997 til 2000 var han også kapellan til Holyrood Secondary School i Glasgow. Mellom 1995 og 2005 foreleste han i filosofi  ved presteseminaret Scotus College i Bearsden. I 2000 ble han utnevnt til kapellan for de katolske studentene, staben og lærerne ved University of Glasgow, en stilling han hadde fram til han ble utnevnt til biskop.

 Biskop 
John Keenan ble 19. mars 2014 ordinert til biskop i St. Mirins katedral i Paisley, på festdagen til Josef, Jesu fosterfar av erkebiskop Philip Tartaglia av Glasgow. Medcelebranter var erkebiskop Leo Cushley av St. Andrews og Edinburgh og biskop John Mone emeritus av Paisley.Ordination of new Bishop of Paisley  18. mars 2014, besøkt 10. september 2014 Biskop Keenan har tatt som sitt motto ordene Suscepit servum recordatus misericordiae («Han tok seg av sin tjener, og husket på sin miskunn»), inspirert av Magnificat.
 Episkopalgenealogi 
Hans episkopalgenealogi er:

 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Pave Klemens XIII (1693-1769) *1743
 Kardinal Marcantonio Colonna (1724-1793) *1762
 Kardinal Hyacinthe-Sigismond Gerdil (1718-1802) *1777
 Kardinal Giulio Maria della Somaglia (1744-1830) *1788
 Kardinal Carlo Odescalchi (1785-1841) *1823
 Kardinal Costantino Patrizi Naro (1798-1876) *1828
 Kardinal Lucido Maria Parocchi (1833-1903) *1871
 Pave Pius X (1835-1914) *1884
 Kardinal Gaetano de Lai (1853–1928) *1911
 Kardinal Raffaele Carlo Rossi, O.C.D. (1876–1948) *1920
 Kardinal William Godfrey (1889–1963) *1938
 Kardinal Gordon Joseph Gray (1910–1993) *1951
 Erkebiskop Mario Conti (1934–2012) *1977
 Erkebiskop Philip Tartaglia (1951-2021) *2005
 Biskop John Keenan (1964- ) *2014catholic-hierarchy.org keenan, lest 21. mars 2022

 Referanser 

 Eksterne lenker 
 John Keenan på catholic-hierarchy.org
 Presentasjon på bispedømmets nettsider

Kategori:Skotske katolske biskoper
Kategori:Linjen Rebiba
Kategori:Personer fra Glasgow